[{"text_idx": "#000001", "text": "Pirita rannakabiinidele paigaldatud infoplakatid annavad teavet meres leiduva plastpru\u0308gi koguste ja probleemi ulatuse kohta."}, {"text_idx": "#000002", "text": "Rannahooaja lo\u0303puni kutsuvad plakatid inimesi u\u0308les vastutustundlikult ka\u0308ituma ja plastpru\u0308gi merre sattumist va\u0308ltima. Infoplakatid on paigaldatud koosto\u0308o\u0308s Tallinna Keskkonnaameti ja Stockholmi Keskkonnainstituudi Tallinna Keskusega rahvusvahelise projekti BLASTIC raames."}, {"text_idx": "#000003", "text": "Tallinna abilinnapea Zu\u0308leyxa Izmailova so\u0303nul on Tallinn kasutusele vo\u0303tnud mitmeid meetmeid merepru\u0308gi va\u0308hendamiseks, inimeste teadlikkuse to\u0303stmine plakatite na\u0308ol on u\u0308ks neist. \u201cTuleva aasta jaanuarist on u\u0308hekordsete plasttopside kasutamine Tallinnas avalikel u\u0308ritustel keelatud. Ka selle kevade heakorrakuu oli pu\u0308hendatud mereplastiga vo\u0303itlemisele. Merepru\u0308gi infoga kabiinid said paigaldatud just Pirita rannale, mis on ta\u0308histatud rahvusvahelise kvaliteedi o\u0308koma\u0308rgiga \u201cSinilipp\u201d, u\u0308tles abilinnapea. \u201cInfo kabiinidel annabki inimestele ma\u0308rku sellest, et tegelikult saame me ko\u0303ik midagi selle nimel teha, et merepru\u0308gi tekiks va\u0308hem. Alustame sellest, et hoiame ranna-alad ja ta\u0308navad puhtad, ei ja\u0308ta oma pru\u0308gi vedelema ega viska kommipabereid ning sigaretikonisid maha,\u201d lisas Izmailova."}, {"text_idx": "#000004", "text": "Merepru\u0308gist kuni 90 protsenti moodustab plast ja enamus sellest satub merre maismaalt. Stockholmi Keskkonnainstituudi Tallinna Keskusese keskkonnaekspert Harri Moora arvamusel jo\u0303uab just puhkealadelt ja sealhulgas randadelt merre ohtralt plastpru\u0308gi. \u201cSealhulgas on ko\u0303ige sagedasem pru\u0308giliik randades suitsukoni, mis vo\u0303ib moodustada kuni 70 protsenti rannapru\u0308gist. Suur hulk konisid ja ka muu plastpru\u0308gi kandub lo\u0303puks merre, kus need lagunevad peenikeseks mikroplastiks, mida vo\u0303ivad toidu pa\u0308he su\u0308u\u0308a kalad ja muud mereelukad ning seekaudu sattuda meie toidulauale ja kahjustada meie tervist,\u201d so\u0303nas Moora."}, {"text_idx": "#000022", "text": "Loomaaia ja\u0308a\u0308karupoegadel ja\u0308tkus elujo\u0303udu vaid ligi na\u0308dalaks"}, {"text_idx": "#000023", "text": "Lippus: Uus linnaplaneerimise to\u0308o\u0308riist \u201erohefaktor\u201c aitab linna tuua elurikkust ja va\u0308ltida kuumasaarte tekkimist (1)"}, {"text_idx": "#000024", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]